**Joonas Lehtivuori** (s. 19. heinäkuuta 1988 Pirkkala) on suomalainen jääkiekkopuolustaja, joka pelaa SM-liigajoukkue KooKoossa. Hän toimii joukkueen varakapteenina.

Ura
---

### Seuraura

Lehtivuori kasvoi Pirkkalan Killossa. Hän on Tampereen Ilveksen kasvatti. Lehtivuori voitti C-nuorten Suomen-mestaruuden vuonna 2004. Kaudella 2004–2005 hän oli Ilveksen B-nuorten tehokkain puolustaja tehoilla 5+11=16. Kaudella 2005–2006 Lehtivuori oli tehoilla 9+16=25 seuran A-nuorten toiseksi paras pistemies Antti Höllin jälkeen. Hän sijoittui koko A-nuorten SM-liigan puolustajien pistepörssissä toiseksi edellään vain JYPin Eero Hyvärinen. Lehtivuori vahvisti kauden aikana myös Ilveksen B-nuoria, jossa hän voitti kauden päätteeksi Suomen-mestaruuden. Lehtivuori pelasi myös uransa ensimmäisen ja kauden ainoaksi jääneen SM-liigaottelunsa 18. lokakuuta 2005 vieraissa SaiPaa vastaan. Kesäkuussa 2006 hän solmi Ilveksen kanssa kolmivuotisen liigasopimuksen.

Philadelphia Flyers varasi Lehtivuoren neljännellä kierroksella 101. pelaajana NHL:n varaustilaisuudessa 2006. Kausi 2006–2007 oli hänelle varsinainen tulokaskausi SM-liigassa, jossa Lehtivuori jäi 40 runkosarja- ja neljässä playoff-ottelussa kuitenkin kokonaan ilman tehopisteitä. Hän pelasi kauden aikana miesten pelejä myös kahden Mestis-ottelun verran alle 20-vuotiaiden maajoukkueessa. Kauteen 2007–2008 Lehtivuori lähti pienessä roolissa, mutta hän nousi lopulta Ilveksen kahden eniten pelaavan puolustajan rooliin. Lehtivuori avasi pistetilinsä SM-liigassa ja teki 48 runkosarjaottelussa tehot 8+13=21 sekä yhdeksässä playoff-ottelussa tehot 1+1=2. Hän oli runkosarjassa Ilveksen eniten maaleja tehnyt puolustaja ja voitti myös joukkueen sisäisen tehotilaston lukemalla +9. Lehtivuori teki liigauransa avausmaalin 27. syyskuuta 2007 KalPaa vastaan. Kaudella 2008–2009 hänen kauttaan haittasi kuitenkin käsivamma ja armeija, eikä Lehtivuori noussut missään vaiheessa edellisen kauden tasolle. Hän teki kauden aikana 12 tehopistettä.

SM-liigakauden jälkeen, maaliskuussa 2009 Lehtivuori siirtyi amatööritryout-sopimuksella AHL-joukkue Philadelphia Phantomsiin. Hän ei pelannut joukkueessa loppukaudella 2008–2009 kuitenkaan otteluakaan. Huhtikuussa Lehtivuori teki kolmivuotisen NHL-tulokassopimuksen Philadelphia Flyersin kanssa. Kauden 2009–2010 hän pelasi kokonaan Adirondackiin muuttaneessa Phantomsissa, jonka tehokkain puolustaja Lehtivuori oli Joey Morminan kanssa tehoilla 5+18=23. Hän pelasi siellä myös kaudella 2010–2011, kunnes Flyers lainasi Lehtivuoren loppukaudeksi Suomeen ja Kalevan Pallon riveihin. Hän ei kuitenkaan loppukaudella vastannut häneen kohdistuneisiin odotuksiin kiekollisessa roolissa, kun Lehtivuori teki yhteensä 23 ottelussa vain kolme syöttöpistettä.

Elokuussa 2011 Lehtivuori siirtyi Ruotsin Elitserienin MODO Hockeyyn. Hän sai joulukuussa pitkän, kevääseen 2015 asti ulottuneen jatkosopimuksen joukkueeseen. Kaudeksi 2015–2016 Lehtivuori palasi SM-liigaan ja siirtyi kaksivuotisella sopimuksella Hämeenlinnan Pallokerhoon. Hänen sopimuksessaan on optio ulkomaille siirtymisestä. Lehtivuoren kausi jäi loukkaantumisten vuoksi kuitenkin vain 27 ottelun mittaiseksi. Kaudella 2016–2017 hän jakoi tehoilla 7+18=25 SM-liigan puolustajien pistepörssin yhdeksännen sijan kolmen muun pelaajan kanssa. Pudotuspeleissä Lehtivuori oli HPK:n paras pistemies ja syöttäjä tehoilla 2+4=6. Puolet hänen playoff-pisteistään syntyi kolmannessa puolivälieräottelussa 25. maaliskuuta 2017 vieraissa JYPiä vastaan. Lehtivuori teki HPK:n 2–3-jatkoaikavoittoon päättyneessä ottelussa tehot 1+2=3 ja hän näin ollen syötti myös Petteri Nikkilän ajassa 80.25 tekemän jatkoaikamaalin. JYP kuitenkin voitti ottelusarjan voitoin 4–3 ja eteni välieriin. Marraskuussa 2016 Lehtivuori teki kaksivuotisen jatkosopimuksen HPK:n kanssa. Hänen sopimuksensa sisältää option ulkomaille siirtymisestä.

Kaudeksi 2017–2018 Lehtivuori nimettiin HPK:n varakapteeniksi. Hän teki SM-liigan yhden kauden piste-ennätyksensä tehoilla 8+26=34, joilla Lehtivuori oli joukkueen toiseksi paras syöttäjä, kolmanneksi paras pistemies ja tehokkain puolustaja. Hän oli Oula Palveen ja Kristian Vesalaisen lähtöjen myötä myös HPK:ssa kauden loppuun asti pelanneista joukkueen paras pistemies ja syöttäjä. Lehtivuori sijoittui koko liigan puolustajien pistepörssissä kuudenneksi. Hän edusti HPK:ta kauden aikana myös Spengler Cupissa.

Huhtikuussa 2018 Lehtivuori käytti hänen sopimuksessaan olleen option ulkomaille siirtymisestä ja hän siirtyi kaudeksi 2018–2019 kaksivuotisella sopimuksella Saksan DEL-liigan Adler Mannheimiin. Lehtivuoren runkosarja jäi 41 ottelun mittaiseksi marraskuussa tulleen polvivamman vuoksi. Hän oli kuitenkin tehoilla 8+23=31 joukkueensa eniten maaleja tehnyt puolustaja ja Lehtivuori jakoi DEL:n puolustajien pistepörssin kuudennen sijan Nürnberg Ice Tigersin Shawn Lalonden ja Düsseldorfer EG:n Ryan McKiernanin kanssa. Lehtivuori voitti kauden päätteeksi Saksan-mestaruuden ja hänet valittiin koko DEL:n vuoden puolustajaksi. Tammikuussa 2020 Lehtivuori teki Adlerin kanssa kaksivuotisen jatkosopimuksen. Kaudella 2021–2022 hän nousi joukkueen varakapteeniksi. Lehtivuori oli Adlerin tehokkain puolustaja tehoilla 2+20=22. Ennen ensimmäistäkään kaudella 2022–2023 pelattua ottelua syyskuussa 2022 Lehtivuori joutui sivuun leikkaushoitoa vaatineen olkapäävamman vuoksi. Hän palasi kaukaloihin lähes neljä kuukautta myöhemmin tammikuussa 2023.

Kaudeksi 2023–2024 Lehtivuori palasi SM-liigaan ja hän siirtyi kaksivuotisella sopimuksella KooKoohon. Joukkuetta valmensi hänelle HPK:sta tuttu Olli Salo. Lehtivuori nimettiin joukkueen varakapteeniksi. Hänen kautensa jäi loukkaantumisten vuoksi kuitenkin 36 ottelun mittaiseksi ja se päättyi Lehtivuoren osalta helmikuussa 2024.

### Maajoukkueura

Lehtivuori pelasi alle 18-vuotiaiden MM-kilpailuissa vuonna 2006, jolloin hän voitti hopeaa. Lehtivuori pelasi myös U-18 Junior World Cupissa vuonna 2005, jolloin hän voitti pronssia. Lehtivuori pelasi myös World U-17 Hockey Challengessa vuonna 2005.

Lehtivuori pelasi alle 20-vuotiaiden MM-kilpailuissa vuosina 2007 ja 2008, joista jälkimmäisessä turnauksessa valmennus valitsi hänet Suomen turnauksen yhdeksi kolmesta parhaasta pelaajasta. Lehtivuori valittiin myös sekä Sveitsiä että Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Suomen A-maajoukkueessa Lehtivuori on pelannut kahdeksan ottelua tehden yhden syöttöpisteen. Hän teki A-maajoukkuedebyyttinsä Finnkampenissa 6. syyskuuta 2008 Södertäljessä Ruotsia vastaan.

Pelityyli
---------

Elite Prospects-sivuston Matias Strozykin mukaan Lehtivuori on pienehkö hyökkäävä puolustaja, jonka suurimmat vahvuudet ovat kiekollisissa taidoissa. Hän myös ymmärtää peliä hyvin, mutta Lehtivuorella on kuitenkin kehitettävää voimassa ja oman puolustuspään pelaamisessa. Häntä on verrattu pelityyliltään mm. Kimmo Timoseen.

Perhe
-----

Lehtivuorella on vaimonsa Annan kanssa kaksi lasta. Perheen koti on Joonaksen syntymäkunta Pirkkalassa. Hänen isänsä Jari Lehtivuori pelasi omalla urallaan puolustajana kymmenen SM-liigaottelua Tapparassa kaudella 1994–1995. Joonaksen kummisetä Hannu Mattila on Ilveksen entinen kapteeni.

Muuta
-----

Lehtivuoren pitkäaikaisen lempinimen *PV* keksi hänen kanssaan Ilveksessä pelannut Niko Snellman ja se on Lehtivuoren mukaan peräisin hänen *Pitkäveto*-harrastuksestaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | Ilves | A-SM | 39 | 9 | 16 | 25 | 22 | 3 | 0 | 0 | 0 | 4 | U18 | 6 | 1 | 2 | 3 | 12 |
|  | Ilves | SM-liiga | 1 | 0 | 0 | 0 | 0 | – | – | – | – | – |
| 2006–2007 | Ilves | A-SM | 15 | 3 | 8 | 11 | 51 | 5 | 0 | 1 | 1 | 2 | JMM | 6 | 0 | 0 | 0 | 4 |
|  | Ilves | SM-liiga | 40 | 0 | 0 | 0 | 18 | 4 | 0 | 0 | 0 | 0 |
|  | Suomi U20 | Mestis | 2 | 0 | 0 | 0 | 0 | – | – | – | – | – |
| 2007–2008 | Ilves | SM-liiga | 48 | 8 | 13 | 21 | 10 | 9 | 1 | 1 | 2 | 2 | JMM | 6 | 0 | 1 | 1 | 6 |
|  | Suomi U20 | Mestis | 2 | 0 | 1 | 1 | 2 | – | – | – | – | – |
| 2008–2009 | Ilves | SM-liiga | 44 | 4 | 8 | 12 | 16 | 3 | 0 | 0 | 0 | 0 |
| 2009–2010 | Adirondack Phantoms | AHL | 66 | 5 | 18 | 23 | 18 | – | – | – | – | – |
| 2010–2011 | Adirondack Phantoms | AHL | 32 | 2 | 7 | 9 | 24 | – | – | – | – | – |
|  | KalPa | SM-liiga | 19 | 0 | 2 | 2 | 14 | 4 | 0 | 1 | 1 | 2 |
| 2011–2012 | MODO Hockey | Elitserien | 54 | 3 | 9 | 12 | 18 | 6 | 0 | 0 | 0 | 4 |
| 2012–2013 | MODO Hockey | Elitserien | 55 | 3 | 15 | 18 | 16 | 5 | 0 | 0 | 0 | 2 |
| 2013–2014 | MODO Hockey | SHL | 38 | 5 | 1 | 6 | 18 | 2 | 0 | 0 | 0 | 0 |
| 2014–2015 | MODO Hockey | SHL | 52 | 3 | 4 | 7 | 40 | – | – | – | – | – |
| 2015–2016 | HPK | SM-liiga | 27 | 2 | 4 | 6 | 28 | – | – | – | – | – |
| 2016–2017 | HPK | SM-liiga | 56 | 7 | 18 | 25 | 22 | 7 | 2 | 4 | 6 | 16 |
| 2017–2018 | HPK **(A)** | SM-liiga | 52 | 8 | 26 | 34 | 26 | – | – | – | – | – |
| 2018–2019 | Adler Mannheim | DEL | 41 | 8 | 23 | 31 | 26 | 14 | 0 | 3 | 3 | 12 |
| 2019–2020 | Adler Mannheim | DEL | 45 | 3 | 17 | 20 | 22 | – | – | – | – | – |
| 2020–2021 | Adler Mannheim | DEL | 28 | 4 | 12 | 16 | 14 | – | – | – | – | – |
| 2021–2022 | Adler Mannheim **(A)** | DEL | 46 | 2 | 20 | 22 | 32 | 9 | 0 | 4 | 4 | 0 |
| 2022–2023 | Adler Mannheim | DEL | 17 | 1 | 5 | 6 | 8 | 10 | 0 | 1 | 1 | 12 |
| 2023–2024 | KooKoo **(A)** | SM-liiga | 36 | 4 | 11 | 15 | 24 | – | – | – | – | – |
| 9 kautta | yhteensä | SM-liiga | 323 | 33 | 82 | 115 | 158 | 27 | 3 | 6 | 9 | 20 |
| 4 kautta | yhteensä | Elitserien/SHL | 199 | 14 | 29 | 43 | 92 | 13 | 0 | 0 | 0 | 6 |
| 5 kautta | yhteensä | DEL | 177 | 18 | 77 | 95 | 102 | 33 | 0 | 8 | 8 | 24 |
| 2 kautta | yhteensä | AHL | 98 | 7 | 25 | 32 | 42 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Joonas Lehtivuori**.
* Joonas Lehtivuori The Internet Hockey Databasessa (englanniksi)
* Joonas Lehtivuori Eurohockey-sivustolla (englanniksi)
* Joonas Lehtivuori *Elite Prospects*. Everysport Media Group AB.  (englanniksi)

### Viitteet

1. 1 2  Skogsterin pelaajablogi: Joonas Lehtivuori -video *hpk.fi*.  6.1.2017. HPK Liiga Oy. Viitattu 16.3.2018.
2. 1 2 3 4 5 6 7 8  Joonas Lehtivuori *Elite Prospects*. Everysport Media Group AB.  (englanniksi)
3. ↑  Elite Prospects - Ilves U18 *eliteprospects.com*. Everysport Media Group AB. Viitattu 29.1.2020. (englanniksi)
4. ↑  Elite Prospects - Ilves U20 *eliteprospects.com*. Everysport Media Group AB. Viitattu 29.1.2020. (englanniksi)
5. ↑  Elite Prospects - U20 SM-liiga Stats 2005-2006 *eliteprospects.com*. Everysport Media Group AB. Viitattu 29.1.2020. (englanniksi)
6. ↑  Nevalainen, Ville: Guerriero Kisapuiston sankari *ilves.com*.  18.9.2005. Ilves-Hockey Oy.  Arkistoitu 24.9.2015. Viitattu 26.6.2015.
7. ↑  Lehtivuorelle ja Antoselle pitkät Ilves-pestit *Jatkoaika.com*.  21.6.2006. Jatkoaika r.y. Viitattu 26.6.2015.
8. ↑  Sala, Ville: Ilveksen pelaaja-arvostelut 2007–2008 *Jatkoaika.com*.  29.4.2008. Jatkoaika r.y. Viitattu 26.6.2015.
9. ↑  Elite Prospects - Ilves *eliteprospects.com*. Everysport Media Group AB. Viitattu 29.1.2020. (englanniksi)
10. ↑  Koskinen, Jerri: KalPa näpäytti epäilijöitään *Jatkoaika.com*.  22.9.2007. Jatkoaika r.y. Viitattu 26.6.2015.
11. ↑  Alamettälä, Mika; Sala, Ville: Ilves-pelaajien arvosanat kaudesta 2008–2009 *Jatkoaika.com*.  31.3.2009. Jatkoaika r.y. Viitattu 26.6.2015.
12. ↑  Lehtivuori sopimukseen Flyersin kanssa *Jatkoaika.com*.  25.4.2009. Jatkoaika r.y. Viitattu 26.6.2015.
13. 1 2  Joonas Lehtivuori solmi NHL-sopimuksen *HS.fi*.  26.4.2009. Sanoma Media Finland Oy. Viitattu 26.4.2009.
14. ↑  Elite Prospects - Adirondack Phantoms *eliteprospects.com*. Everysport Media Group AB. Viitattu 29.1.2020. (englanniksi)
15. ↑  Joonas Lehtivuori KalPaan *Jatkoaika.com*.  15.1.2011. Jatkoaika r.y. Viitattu 26.6.2015.
16. ↑  Koljonen, Juha; Tolonen, Timo: KalPan pelaaja-arviot 2010–2011 *Jatkoaika.com*.  28.4.2011. Jatkoaika r.y. Viitattu 26.6.2015.
17. ↑  Pettersson, Robert: Modo testar finsk back *hockeysverige.se*.  18.8.2011. Everysport Media Group AB. Viitattu 23.8.2011. (ruotsiksi)
18. ↑  Edlund, Patrick: Succéback förlänger *modohockey.se*.  12.12.2011. MODO Elithockey AB. Viitattu 23.8.2011. (ruotsiksi)
19. ↑  HPK hankki Myllyniemen Lahdesta ja puolustajan Ruotsista *Jatkoaika.com*.  9.4.2015. Jatkoaika r.y. Viitattu 26.6.2015.
20. ↑  Elite Prospects - Liiga Stats 2016-2017 *eliteprospects.com*. Everysport Media Group AB. Viitattu 29.1.2020. (englanniksi)
21. ↑  Elite Prospects - HPK *eliteprospects.com*. Everysport Media Group AB. Viitattu 29.1.2020. (englanniksi)
22. ↑  Otteluseuranta *liiga.fi*.  25.3.2017. Jääkiekon SM-liiga Oy. Viitattu 6.4.2017.
23. ↑  HPK jatkoi Paajasen ja Lehtivuoren sopimuksia *Jatkoaika.com*.  21.11.2016. Jatkoaika r.y. Viitattu 21.11.2016.
24. 1 2  Savolainen, Samuel: HPK:lle raju takaisku – Joonas Lehtivuori jättää seuran *hameensanomat.fi*.  19.3.2018. Hämeen Media Oy. Viitattu 29.1.2020.
25. ↑  HPK:n kapteeni Liigakaudella 2017–2018 on Otto Paajanen! *hpk.fi*.  14.8.2017. HPK Liiga Oy. Viitattu 31.8.2017.
26. ↑  Elite Prospects - HPK *eliteprospects.com*. Everysport Media Group AB. Viitattu 29.1.2020. (englanniksi)
27. ↑  Elite Prospects - Liiga Stats 2016-2017 *eliteprospects.com*. Everysport Media Group AB. Viitattu 29.1.2020. (englanniksi)
28. ↑  Saarinen, Joska: Saksalaisjoukkue värväsi Jokerien luottohyökkääjän ja SM-liigan tehopuolustajan *yle.fi*.  13.4.2018. Yleisradio Oy. Viitattu 1.5.2018.
29. ↑  Meriläinen, Lauri: Saksan sarjakärjen suomalaistähti sivuun: Joonas Lehtivuorella polvivamma *Jatkoaika.com*.  27.11.2018. Jatkoaika r.y. Viitattu 29.1.2020.
30. ↑  Elite Prospects - DEL Stats 2018-2019 *eliteprospects.com*. Everysport Media Group AB. Viitattu 29.1.2020. (englanniksi)
31. ↑  Adler verlängern mit Lehtivuori *adler-mannheim.de*.  28.1.2020. Die Adler Mannheim Eishockey Spielbetriebs GmbH. Viitattu 8.8.2023. (saksaksi)
32. ↑  Elite Prospects - Adler Mannheim *eliteprospects.com*. Everysport Media Group AB. Viitattu 8.8.2023. (englanniksi)
33. ↑  Gaier, Christian: Verletzter Mannheimer fehlt zwei Monate *wochenblatt-reporter.de*.  15.9.2022. Mannheim:  MWS Mediawerk Südwest GmbH. Viitattu 8.8.2023. (saksaksi)
34. ↑  Wehner, Oliver: Adler Mannheim: Joonas Lehtivuori vor Comeback *rheinpfalz.de*.  11.1.2023. RHEINPFALZ Verlag und Druckerei GmbH & Co. KG. Viitattu 8.8.2023. (saksaksi)
35. ↑  KooKoolle kokemusta puolustukseen − Joonas Lehtivuori palaa Saksasta liigakaukaloihin *Jatkoaika.com*.  17.5.2023. Jatkoaika r.y. Viitattu 17.5.2023.
36. ↑  Otto Paajanen kantaa C-kirjainta alkavalla kaudella *kookoo.fi*.  17.8.2023. KooKoo Hockey Oy. Viitattu 19.8.2023.
37. ↑  Tilastot - Joonas Lehtivuori *liiga.fi*. Jääkiekon SM-liiga Oy. Viitattu 30.3.2024.
38. ↑  2005 Junior U18 Cup - Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 8.8.2023. (slovakiksi)
39. ↑  BEST PLAYERS PER GAME (pdf) *hydra.iihf.com*.  6.1.2008. IIHF.  Arkistoitu 5.1.2016. Viitattu 21.11.2016.
40. ↑  Tilanne 10.2.2019
41. ↑  Maajoukkueryhmä Finnkampeniin valittu *Jatkoaika.com*.  1.9.2008. Jatkoaika r.y. Viitattu 26.6.2015.
42. ↑  Joonas Lehtivuori *Jatkoaika.com*. Jatkoaika r.y. Viitattu 31.8.2017.
43. ↑  Aaltonen, Juha: Jääkiekkoilija Joonas Lehtivuoren 14 kauden kiertolaiselämä on ohi – Lehtivuoret palasivat takaisin Suomeen ja Pirkkalaan *pirkkalainen.fi*.  29.6.2023. Pirmediat Oy. Viitattu 8.8.2023.
44. ↑  Jari Lehtivuori *Elite Prospects*. Everysport Media Group AB.  (englanniksi)
45. ↑  Joonas Lehtivuori on MoDohon enemmän kuin tyytyväinen *sverigesradio.se*.  27.9.2012. Sveriges Radio AB. Viitattu 26.6.2015.

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo